Maandagoggend: 8 Februarie 2016 - Weather Forecasting for South Africa
Maandagoggend: 8 Februarie 2016
​Goeie môre almal: Hallo Kenya: Fairly thick cloud over the south-western parts and there may be already a few spots with light showers. The green area(marked) has the best chance for a couple of tropical showers this afternoon and evening, lesser chance up to the yellow line. Slowly but surely the I.T.C.Z. is moving northwards, thus as we progress in time general conditions for rain will become better.
Die blou omkringde gebiede is waar daar heelwat lae wolke is vanoggend met kolle mis en selfs 'n klein bietjie motreën. Die geel stroke wys waar daar heelwat vog is in die middel vlakke, m.a.w. dit is die dele waar daar 'n beter kans is vir 'n klompie storms vanmiddag. Dit is nou die 3 de agtereenvolgende dag dat die laag oos van die land so te sê stil staan oos van Durban. Terwyl die laag daar sit verhoed dit die hoog om lekker sterk in te wig vanuit die ooste, ja, die wolke in die ooste wys daar is wel vog wat inkom, maar dit is aansienlik minder as wat daar sou wees indien die laag nie oos van Durban ontwikkel het nie. Dit bly die vlieg in ons salf vir 'n goeie verspreiding van reën, nie geen reënkans nie, dit reën onder die toestande kolle en strepe soos wat dit die geval was nog die hele somer…
Die 2de kaart (dit is 'n kombinasie van wat ek verwag en dit wat die model sê waar dit kan reën of nie reën nie. Die model gee bv. Glad nie eers 'n kans vir 'n bietjie reën in die noorde van Namibië nie, ek dink tog daar is 'n kans. Die groen omkringde gebied is min of meer waar die model ook reën verwag maar gegewe die swak stand van die bolug kan ek weer nie dink om meer as 'n 20-40% kans en verspreiding te gee van reën nie. Daar is ook 'n kans vir 'n bietjie ligte reën by tye langs die Oos-Londen kus. Die res van die land is meestal sonnig, en dit gaan kol-kol weer bloedig warm word in die weste van die land, hoed op, drink genoeg water en hou skadu langs waar jy kan!!!!